ΕΦΗΜΕΡΙΣ ΤΗΣ ΚΥΒΕΡΝΗΣΕ8Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
24 ΙΟΥΝΙΟΥ 1991 


ΤΕΥΧΟΣ ΠΡΩΤΟ 


ΑΡΙΘΜΟΣ ΦΥΛΛΟΥ 

96 


ΝΟΜΟΣ ΥΠ' ΑΡΙΘΜ: 1953 


Τροποποίηση τον ν. 1703/1987 «Ρύθμιση μισθώσεων χατοιχιών» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Παρατείνεται η ισχύς του ν. 1703/1987 (ΦΕΚ 78 Α'), όπως τροπο¬ 
ποιήθηκε με το άρθρο 22 του ν. 1810/1988 (ΦΕΚ 223 Α'), το ν. 
1875/1990 (ΦΕΚ 21 Α') και του. 1898/1990 (ΦΕΚ 125 Α'), μέχρι 
30.6.1993, με την επιφύλαξη των διατάξεων των επόμενων άρθρων. 

Άρθρο 2 

Παράταση μισθώσεων και αύξηση μισθωμάτων 

1. Οι μισθώσεις ακινήτων που χρησιμοποιούνται κατά τη μισθωτική 
σύμβαση για κύρια κατοικία, οι οποίες κατά την έναρξη της ισχύος του 
παρόντος νόμου έχουν λήξει ή είναι αορίστου χρόνου, καθώς και οι μι¬ 
σθώσεις ορισμένου χρόνου, που λήγουν μετά την ημερομηνία αυτή, πα- 
ρατείνονται μέχρι 30.6.1993. 

2. α) Στις μισθώσεις που παρατείνονται, σύμφωνα με την προηγού¬ 
μενη παράγραφο, εφ’ όσον το μίσθιο βρίσκεται σε περιοχή που ο προσ¬ 
διορισμός του μισθώματος γίνεται κατά την παράγραφο 1 του άρθου 7 
τουν. 1703/1987, όπως τροποποιήθηκε με το άρθρο 22 του ν. 1810/ 
1988, το άρθρο 2 του ν. 1875/1990 και το άρθρο 2 του ν. 1898/ 
1990, ο μισθωτής υποχρεούται από 1.7.1991 να καταβάλλει το κατά 
την 30.6.1991 νόμιμα καταβαλλόμενο μηνιαίο μίσθωμα, προσαυξη¬ 
μένο κατά 12%. 

β) Το μίσθωμα, όπως διαμορφώνεται κατά το προηγούμενο εδάφιο, 
προσαυξάνεται από 1.7.1992 κατά 8%, 

γ) Προκειμένου περί μισθώσεων που συνάπτονται μετά την 
1.7.1991 και δεν εμπίπτουν στις εξαιρέσεις του άρθρου 3 του παρόντος 
νόμου, η κατά *> εδάφιο α' της παραγράφου αυτής αύξηση υπολογίζεται 
επί του μισθώματος, το οποίο προκύπτει σύμφωνα με την παράγραφο 1 
του άρθρου 7 του ν. 1703/1987 με συντελεστή απόδοσης 7% επί της 
τιμής εκκίνησης που ίσχυε την 31.12.1990. 

δ) Στις μισθώσεις που το μίσθιο βρίσκεται σε περιοχές όπου δεν έχει 
επεκταθεί η εφαρμογή του άρθρου 41 του ν. 1249/1984, όπως τροπο¬ 
ποιήθηκε με το άρθρο 14 του ν. 1473/1984, ο μισθωτής υποχρεούται 
από 1.7.1991 να καταβάλλει το κατά την 30.6.1991 νόμιμα κατα¬ 
βαλλόμενο μηνιαίο μίσθωμα προσαυξημένο κατά ποσοστό 12%. Το μί¬ 
σθωμα αυτό από 1.7.1992 προσαυξάνεται κατά 8%, 

ε) Για τις μισθώσεις που ο χρόνος λήξης τους επέρχεται μετά την 
1.7.1991 το κατά τα εδάφια α', β’ και δ' της παραγράφου αυτής καθο¬ 
ριζόμενο μίσθωμα καταβάλλεται μετά τη λήξη τους. 

στ) Στις μισθώσεις, που συνάπτονται μετά την 1.7.1991 σε περιοχές 
που δεν έχει επεκταθεί η εφαρμογή του άρθρου 41 του ν. 1249/1982 
και δεν εμπίπτουν στις εξαιρέσεις του άρθρου 3 του παρόντος, εφαρμόζε¬ 
ται το άρθρο 7 παρ. 2 του ν. 1703/1987. 


Άρθρο 3 

Εξαιρέσεις μισθώσεων ακινήτων 

Το άρθρο ·3 του ν. 1898/1990 αντικαθίσταται ως ακολούθως: 
«Εξαιρούνται των διατάξεων των άρθρων 1 και 2 του παρόντος νό¬ 
μου οι κατωτέρω κατηγορίες ακινήτων, των οποίων η μισθωτική σχέση 
διαμορφώνεται ελεύθερα από 1.7.1991: 

α) Νεόδμητες κατοικίες ή κατοικίες το πρώτον μισθούμενες, που 
αποκτήθηκαν μέσα στην τελευταία προ της ισχύος του νόμου αυτού 5ε- 
τία, κατοικίες οι οποίες αποδεδειγμένα έχουν παραμείνει κενές τουλάχι¬ 
στον ένα έτος και κατοικίες οι οποίες αποδεδειγμένα αποδεσμεύονται, 
για λόγους οφειλομένους στο μισθωτή. 

β) Κατοικίες αντικειμενικής αξίας τουλάχιστον 30.000.000 δραχ¬ 
μών, εξαιρουμένων των ήδη μισθωμένωνσε πολυτέκνους, στο Δημόσιο, 
σέ Ν.Π.Δ.Δ. ή κοινωφελή ιδρύματα του ν. 2039/1939. 

γ) Κατοικίες που αποκτήθηκαν μετά την 1.9.1989 από ομογενείς ή 
Έλληνες ναυτικού ή από τους συζύγους τους ή από-τα ανήλικα τέκνα 
τους αποδεδειγμένα με εισαγωγή συναλλάγματος, το οποίο αντιστοιχεί 
τουλάχιστον στα 2/3 της αξίας τους. 

δ) Κατοικίες που έχουν χαρακτηρισθεί ως διατηρητέες, 
ε) Κατοικίες που ο μισθωτής ή ο σύζυγος αυτού ή τα ανήλικα τέκνα 
τους έχουν στην ίδια πόλη ή προάστιό της ιδιόκτητη κατοικία η οποία 
καλύπτει τις οικογενειακές ή ατομικές ανάγκες στέγασής του, κατά τις 
διατάξεις του άρθρου 14 παρ. 3 του ν. 1591/1986, όπως έχει αντικα- 
τασταθεί από την παρ. 2 του άρθρου 14 του ν. 1882/1990 ή εν πάση 
περιπτώσει είναι μεγαλύτερη η ιδιόκτητη κατοικία από τη μισθωμένη. 

στ) Κατοικίες εμβαδού τουλάχιστον 120 τετραγωνικών μέτρων, 
όπως το εμβαδόν ορίζεται στο συμβόλαιο κτήσεως, εξαιρουμένων των 
ήδη μισθωμένων σε πολυτέκνους, στο Δημόσιο, σε Ν.Π.Δ.Δ. ή κοινω¬ 
φελή ιδρύματα του ν. 2039/1939. 

Σε περίπτωση καταγγελίας της. μίσθωσης κατοικιών, που κατά το 
παρόν διαμορφώνουν ελεύθερα τη μισθωτική σχέση, τα απότελέσματά 
της επέρχονται μετά πάροδο τριών μηνών από ταύτης». 

Άρθρο 4 

Μισθώσεις ακινήτων, που υπάγονται στις διατάξεις του ν. 813/ 
1978, ενώ από την κατασκευή τους προορίζονται για κατοικία, εξαι¬ 
ρούνται από τις διατάξεις περί αναγκαστικής παράτασης της διάρκειάς 
τους και μπορούν να καταγγελθούν από τον εκμισθωτή μετά τη λήξη 
της συμβατικής τους διάρκειας, όχι όμως πριν από την πάροδο εξαετίας 
από την έναρξή τους, εάν ο εκμισθωτής δηλώσει εγγράφως προς το μι¬ 
σθωτή ότι εντός έξι (6) μηνών από την απόδοση του μισθίου, αυτό θα 
επισκευαστεί, ώστε να μπορεί να χρησιμοποιηθεί ή εκμισθωθεί ως κύρια 
κατοικία, απαγορευομένης της εκμισθώσεως εκ νέου για επαγγελμα¬ 
τική στέγη, τουλάχιστον επί τριετίαν. Η μισθωτική σχέσή των νέων μι¬ 
σθώσεων των ακινήτων αυτών διαμορφώνεται ελεύθερα. 

Σε περίπτωση μη τήρησης των παραπάνω όρων από τον εκμισθωτή, 
εφαρμόζονται ανάλογα οι παράγραφοι 4, 5 και 6 του άρθρου 13 του ν. 
813/1978. 

Τα αποτελέσματα της καταγγελίας του παρόντος άρθρου επέρχονται 

μετά πάροδο έξι (6) μηνών από ταύτης. 

Το δικαστήριο μπορεί, με αίτηση του μισθωτή, εκτιμώντας τις κατα 
περίπτωση ειδικές συνθήκες, να παρατείνει το χρονο επελευσης των 
αποτελεσμάτων της καταγγελίας μέχρι τρεις μήνες. 

Μέχρι τότε καταβάλλεται το μίσθωμα, που προσδιορίζεται απο τις 
ισχύουσες διατάξεις» 

Άρθρο 5 

Η παράγραφος 2 του άρθρου 3 του ν. 1703/1987 αντικαθίσταται 

ως εξής: . 

«2 Αν το δικαίωμα της ιδιοκατοίκησης ασκείται υπέρ αυζυγου, τέ¬ 
κνου ή γονέα, είναι απαράδεκτη η συζήτηση της αγωγής, εφοσον δεν 
προσκομίζεται έγγραφη δήλωση των προσώπων αυτών που να βεβαιώ¬ 
νει την πρόθεσή τους αυτή. Η δήλωση μπορεί να γίνει και προφορικά στο 
δικαστήριο κατά τη συζήτηση της αγωγής. Το δικαστήριο ελεγχει την 
αληθή πρόθεση και τη δυνατότητα του προσώπου υπέρ του οποίου 
ασκείται το δικαίωμα της ιδιοκατοίκησης, δυνάμςνο να διατάξει την αυ¬ 
τοπρόσωπο ενώπιον τού εμφάνισή του». 

Άρθρο 6 

Το εδάφιο β' της παραγράφου 1 του άρθρου 7 του ν. 1703/1987 
αντικαθίσταται ως εξής: 

Α) Ο συντελεστής παλαιότητας ορίζεται για μίσθια μέχρι 5 ετών (1), 
από 5-15 ετών (0,9), από 15-20 ετών (0,8) και από 20 ετών και ανω 
(0,7). Η παλαιότητα αρχίζει να υπολογίζεται μετά δύο ετη απο την έκ¬ 
δοση της οικοδομικής άδειας ή από την τελευταία αναθεώρησή της η 
από την έκδοση πράξης νομιμοποίησης για αυθαίρετα κτισματα». 

Άρθρο 7 

Η παράγραφος 2 του άρθρου 9 του ν. 1703/1987, όπως αντικατα- 


στάθηκε από το άρθρο 4 του ν. 1898/1990, αντικαθίσταται ως εξής: 


«2. Δικαστική απόφαση, που διατάσσει απόδοση μαθιου το οποίο 
χρησιμοποιείται ως κύρια κατοικία, μπορεί να παρεχει προθεσμία μέχρι 
έξι μήνες από την έκδοσή της για την εκτέλεσή της, & οσον κατα την 
κρίση του δικαστηρίου συντρέχουν ειδικοί λόγοι. Σε κάθε περίπτωση δεν 
μπορεί να εκτελεσθεί η απόφαση που διατασσει αποδοση μσθιου πριν 
παρέλθουν σαράντα μέρες από την επίδοση της επιταγής. 


Το άρθρο 69 του Κ. Πολ. Δικ. δεν εφαρμόζεται στις περιπτώσεις 
άσκησης αγωγής για απόδοση του μισθίου κατά τις διατάξεις του παρό¬ 
ντος νόμου». 


Άρθρο 8 

Η ισχύς του παρόντος νόμου αρχίζει από την 1η Ιουλίου 1991. 

Παραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κράτους. 

Αθήνα, 21 Ιουνίου 1991 


Ο ΠΡΟΕΔΡΟΣ ΤΉΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


Ο ΥΠΟΥΡΓΟΣ ΕΜΠΟΡΙΟΥ 

Αθ. ΞΑΡΧΑΣ 


θεωρήθηκε και τέθηκε η Μεγάλη Σφραγίδα τον Κράτους 
Αθήνα, 24 Ιουνίου 1991 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΘΑΝ. ΚΑΝΕΛΛΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



